बोले- अशोक गहलोत को 4 साल तक महंगाई क्यों याद नहीं आई
Rajasthan BJP President CP Joshi Attacks On Ashok Gehlot Congress Government. राजस्थान में कांग्रेस सरकार के खिलाफ बीजेपी अब सड़क के साथ ही सोशल मीडिया पर भी मोर्चा खोलेगी। जयपुर में बीजेपी आईटी सेल की कार्यशाला आयोजित की गई।
राजस्थान में कांग्रेस सरकार के खिलाफ बीजेपी अब सड़क के साथ ही सोशल मीडिया पर भी मोर्चा खोलेगी। जयपुर में बीजेपी आईटी सेल की कार्यशाला आयोजित की गई। जिसमें बीजेपी के प्रदेश अध्यक्ष सीपी जोशी, आईटी सेल के प्रमुख अमित मालवीय के और संगठन महामंत्री शामिल हुए। इस दौरान जोशी ने बीजेपी कार्यकर्ताओं को सोशल मीडिया पर कांग्रेस की नाकामियों को आम जनता तक पहुंचाने का आह्वान किया।
उन्होंने कहा कि देश में मोदी सरकार बनने के बाद जो काम साठ साल में नहीं हो पाए। वो काम 9 साल में सरकार ने करके दिखा दिया। बीजेपी सरकार जो घोषणाएं करती है। उन्हें अंजाम तक पहुंचाने का काम होता है। जबकि राजस्थान में सिर्फ जूठी घोषणाएं होती है।
कांग्रेस के राज में आरपीएससी जैसी पवित्र संस्था भ्रष्टाचार का अड्डा बनकर रह गई है। वहीं बुलडोजर से राम मंदिर तोड़े गए है। इसके उलट दूसरी तरफ नरेंद्र मोदी अयोध्या में भव्य राम मंदि बनाने के लिए काम कर रहे है। इससे सरकार की कार्यशैली का अंतर पता चलता है।
जोशी ने कहा कि चिरंजीवी योजना के होर्डिंग्स पर करोड़ों रुपए खर्च कर दिए गए। मगर सरकार एक व्यक्ति बता दें जिसे 25 लाख की मेडिकल की सहायता दी गई हो। सिर्फ चुनावी साल में जनता को बेवकूफ बनाने के लिए इस तरह की झूठी घोषणाए कर रहे है। राजस्थान चुनावी साल में अशोक गहलोत को महंगाई याद आ रही है।
आखिर वो 4 साल तक कहा गायब थे। आज देश में सबसे महंगी बिजली, पेट्रोल, डीजल राजस्थान में मिल रहा है। फिर कैसे सरकार राहत का वादा कर रही है। इस सरकार में साढ़े 4 साल में केवल कुर्सी का ही खेल हुआ है। कोई कुर्सी बचाने में लगा कोई कुर्सी पाने में लगा रहा।